ddrg/super_eurlex huggingface dataset:
Oficiālais Vēstnesis L 351 , 23/12/1997 Lpp. 0018 - 0018



Padomes Regula (EK) Nr. 2600/97 (1997. gada 19. decembris), ar kuru groza Regulu (EK) Nr. 3094/95 par atbalstu kuģu būvei EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 92. panta 3. punkta c) apakšpunktu, 94. un 113. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā nolīgums par normālas konkurences ievērošanu komerciālā kuģu būves un remonta nozarē, kas noslēgts starp Eiropas Kopienu un dažām trešajām valstīm, kuras ietilpst Ekonomiskās sadarbības un attīstības organizācijā (ESAO) [2], joprojām nav stājies spēkā; tā kā tāpēc vēl nav stājusies spēkā Padomes 1995. gada 22. decembra Regula (EK) Nr. 3094/95 par atbalstu kuģu būvei [3]; tā kā saskaņā ar Regulas (EK) Nr. 3094/95 10. pantu starplaikā turpina piemērot atbilstīgos noteikumus Padomes 1990. gada 21. decembra Direktīvā 90/684/EEK par atbalstu kuģu būvei [4], līdz stājas spēkā ESAO nolīgums un vēlākais līdz 1997. gada 31. decembrim; tā kā, ņemot vērā ieilgušo neskaidrību par ESAO nolīguma stāšanos spēkā, kas varētu vēlreiz tikt atlikts līdz 1997. gada 31. decembrim, Padomei ir jāveic attiecīgi pasākumi līdz lēmumiem par jauniem noteikumiem par atbalstu kuģu būvei; tā kā tādēļ jāgroza Regula (EK) Nr. 3094/95, IR PIEŅĒMUSI ŠO REGULU. 1. pants "Pirms stājies spēkā minētais nolīgums, attiecīgos Direktīvas 90/684/EEK noteikumus piemēro, kamēr stājas spēkā nolīgums, vēlākais līdz 1998. gada 31. decembrim." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 19. decembrī Padomes vārdā — priekšsēdētājs F. Boden [1] Atzinums sniegts 1997. gada 17. decembrī (Oficiālajā Vēstnesī vēl nav publicēts). [2] OV C 375, 30.12.1994., 3. lpp. [3] OV L 332, 31.12.1995., 1. lpp. Regulā jaunākie grozījumi izdarīti ar Regulu (EK) Nr. 1904/96 (OV L 251, 3.10.1996., 5. lpp.). [4] OV L 380, 31.12.1990., 27. lpp. --------------------------------------------------
Oficiālais Vēstnesis L 289 , 12/11/1996 Lpp. 0001 - 0001



Padomes Regula (EK) Nr. 2153/96 (1996. gada 25. oktobris), ar kuru groza Komisijas Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1992. gada 12. oktobra Regulu (EEK) Nr. 2913/92 par Kopienas Muitas kodeksa izveidi [1] un jo īpaši tās 249. pantu, ņemot vērā Komisijas priekšlikumu, tā kā, pamatojoties uz 361. pantu, Kopienas ārējam tranzītam piemērotais vispārējā galvojuma līmenis, kas noteikts vismaz 30 % apmērā no nodokļiem un citiem maksājumiem, vienmēr nenodrošina pašu resursu segšanu krāpšanas gadījumos; tā kā tādēļ minēto līmeni ir ieteicams palielināt līdz 100 %, izņemot atsevišķus gadījumus; tā kā jāgroza Komisijas Regula (EEK) Nr. 2454/93 [2], IR PIEŅĒMUSI ŠO REGULU. 1. pants Regulas (EEK) Nr. 2454/93 361. pantu groza šādi: 1. "Regulas 1. punktu aizstāj ar šādu punktu: 1. Vispārējais galvojums saskaņā ar 4. punktu tiek noteikts 100 % apmērā no nodokļiem un citiem maksājumiem, minimālai summai esot 7000 ECU, izņemot 2. punktā minētos gadījumos. 2. Muitas dienesti saskaņā ar 4. punktu vispārējo galvojumu var noteikt vismaz 30 % apmērā no nodokļiem un citiem maksājumiem, minimālai summai esot 7000 ECU, ja: - attiecīgais operators jau divus gadus regulāri ir veicis Kopienas tranzīta operācijas, izmantojot vispārējā galvojuma sistēmu, - operators minētajā laika posmā ir ievērojis savus pienākumus, - pazeminātais galvojums sedz vismaz muitas parāda summu, - attiecīgās preces nav iekļautas 52. pielikumā un nav izslēgtas no vispārējā galvojuma sistēmas. 3. Izņēmumi, kas uzskaitīti 2. punktā, zaudē spēku, tiklīdz mainās aprakstītie apstākļi." 2. Regulas 2. un 3. punkts kļūst par 4. un 5. punktu. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1996. gada 25. oktobrī Padomes vārdā — priekšsēdētājs E. Kenny [1] OV L 302, 19.10.1992., 1. lpp. Regula grozīta ar 1994. gada Pievienošanās aktu. [2] OV L 253, 11.10.1993., 1. lpp. Regulā jaunākie grozījumi izdarīti ar Komisijas Regulu (EK) Nr. 1676/96 (OV L 218, 28.8.1996., 1. lpp.). --------------------------------------------------
Oficiālais Vēstnesis L 335 , 23/12/1994 Lpp. 0054 - 0055

Speciālizdevums somu valodā: Nodaļa 3 Sējums 64 Lpp. 0133

Speciālizdevums zviedru valodā: Nodaļa 3 Sējums 64 Lpp. 0133



Komisijas Regula (EK) Nr. 3175/94 (1994. gada 21. decembris), kurā izklāstīti sīki izstrādāti noteikumi īpašā režīma piemērošanai labības produktu piegādei Egejas jūras nelielajām salām un ar kuru izveido piegāžu bilances prognozi EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 19. jūlija Regulu (EEK) Nr. 2019/93, kas nelielajām Egejas jūras salām ievieš īpašus pasākumus attiecībā uz konkrētiem lauksaimniecības produktiem [1], kas grozīta ar Komisijas Regulu (EK) Nr. 822/94 [2], un jo īpaši tās 4. pantu, tā kā Komisijas Regulā (EEK) Nr. 2958/93 [3] izklāstīti kopīgi sīki izstrādāti noteikumi par īpašā režīma piemērošanu Egejas jūras nelielo salu apgādē ar noteiktiem lauksaimniecības produktiem; tā kā, lai ņemtu vērā labības nozarei raksturīgo tirdzniecības praksi, būtu jānosaka sīki izstrādāti noteikumi, ar kuriem papildina vai paredz atkāpes no Regulas (EEK) Nr. 2958/93 noteikumiem; tā kā, ievērojot Regulas (EEK) Nr. 2019/93 2. pantu, par 1995. gadu būtu jāizveido labības produktu piegāžu bilances prognoze Egejas jūras nelielajām salām; tā kā gada laikā attiecīgo bilanci var pārskatīt, pamatojoties uz pieprasījuma attīstības tendencēm nelielajās salās; tā kā, lai nodrošinātu piegādes režīma efektivitāti, būtu jāizstrādā grafiks licences pieteikumu iesniegšanai un jānosaka palīdzības sertifikātu derīguma termiņš; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Ievērojot Regulas (EEK) Nr. 2019/93 2. pantu, Kopienas izcelsmes labības produktu piegāžu bilances prognoze attiecībā uz Egejas jūras nelielajām salām par 1995. gadu ir tāda, kā noteikts šīs regulas pielikumā. 2. pants Palīdzības sertifikātu derīguma termiņš beidzas pēdējā dienā otrajā mēnesī pēc to izsniegšanas mēneša. 3. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1995. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 21. decembrī Komisijas vārdā — Komisijas loceklis René Steichen [1] OV L 184, 27.7.1993., 1. lpp. [2] OV L 95, 14.4.1994., 1. lpp. [3] OV L 267, 28.10.1993., 4. lpp. -------------------------------------------------- PIELIKUMS Labības piegāžu bilance Egejas jūras nelielajām salām par 1995. gadu (tonnas) | labības produkti, kā izcelsme ir EK | 1995 | daudzums | KN kodi | A grupas salas | B grupas salas | labība | 1001, 1002, 1003, 1004 un 1005 | 10000 | 30750 | kviešu milti | 1001 un 1002 | 10000 | 30750 | pārtikas rūpniecības blakusprodukti un atkritumi | 2302 līdz 2308 | 1000 | 16500 | izstrādājumi, ko izmanto dzīvnieku barošanai | 230990 | 1000 | 6500 | kopā | 22000 | 84500 | pavisamkopā | 106500 | Šeit minētās grupas ir noteiktas Regulas (EEK) Nr. 2958/93 I un II pielikumā. --------------------------------------------------
Oficiālais Vēstnesis L 034 , 10/02/1993 Lpp. 0007 - 0007

Speciālizdevums somu valodā: Nodaļa 3 Sējums 48 Lpp. 0076

Speciālizdevums zviedru valodā: Nodaļa 3 Sējums 48 Lpp. 0076



Komisijas Regula (EEK) Nr. 286/93 (1993. gada 9. februāris), ar ko groza Regulu (EEK) Nr. 2342/92 par liellopu sugas tīršķirnes vaislas dzīvnieku importu no trešām valstīm un par attiecīgu eksporta kompensāciju piešķiršanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 125/93 [2], un jo īpaši tās 10. panta 5. punktu, tā kā saskaņā ar 2. panta 5. punktu Komisijas 1992. gada 7. augusta Regulā (EEK) Nr. 2342/92 par liellopu sugas tīršķirnes vaislas dzīvnieku importu no trešām valstīm un par attiecīgu eksporta kompensāciju piešķiršanu, un par Regulas (EEK) Nr. 1544/79 atcelšanu [3] uz to tīršķirnes vaislas dzīvnieku importu, kuru izcelsme ir EBTA valstīs un kurus ieved no tām, neattiecas daži pienākumi, kas precizēti minētās regulas 2. panta 3. punktā; tā kā iepriekš minētais neietekmē to, ka ir piemērojama 7. panta otrā daļa Padomes 1977. gada 25. jūlija Direktīvā 77/504/EEK par liellopu sugas tīršķirnes vaislas dzīvniekiem [4], kurā jaunākie grozījumi izdarīti ar Direktīvu 91/174/EEK [5]; tā kā, lai nodrošinātu, ka spēkā esošā 2. panta 5. punkta redakcija neapgrūtina minētās direktīvas praktisku piemērošanu, tas jāprecizē, sniedzot paskaidrojumus; tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulu (EEK) Nr. 2342/92 ar šo groza šādi: 1. Regulas 2. panta 3. punkta a) apakšpunktā svītro vārdus "un ir reģistrēti vai ierakstīti ciltsgrāmatā". 2. Regulas 2. pantā iekļauj šādu punktu: "6. Šis pants neietekmē Direktīvas 77/504/EEK 7. panta otrās daļas piemērošanu." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 9. februārī Komisijas vārdā — Komisijas loceklis René Steichen [1] OV L 148, 28.6.1968., 24. lpp. [2] OV L 18, 27.1.1993., 1. lpp. [3] OV L 227, 11.8.1992., 12. lpp. [4] OV L 206, 12.8.1977., 8. lpp. [5] OV L 85, 5.4.1991., 37. lpp. --------------------------------------------------
Oficiālais Vēstnesis L 220 , 08/08/1991 Lpp. 0005 - 0006

Speciālizdevums somu valodā: Nodaļa 2 Sējums 8 Lpp. 0085

Speciālizdevums zviedru valodā: Nodaļa 2 Sējums 8 Lpp. 0085



Komisijas Regula (EEK) Nr. 2399/91 (1991. gada 6. augusts) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 2242/91 [2], it īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāpieņem pasākumi attiecībā uz šās regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā šajā regulā iekļautie pasākumi ir saskaņā Nomenklatūras komitejas atzinumu, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 6. augustā Komisijas vārdā — Komisijas loceklis Jean Dondelinger [1] OV L 256, 7.9.1987., 1. lpp. [2] OV L 204, 27.7.1991., 21. lpp. -------------------------------------------------- PIELIKUMS Preču apraksts | KN klasifikācijas kods | Pamatojums | | | (1) | (2) | (3) | 1. | Pulverveida produkts konditorejas izstrādājumu ražošanai. Sastāvs: 84,4 % dehidrēta olu baltuma (kopējais olbaltumvielu saturs: 69,1 svara %), 14,6 % maltodekstrīna (izteikts kā ciete: 9,3 % no svara), 1 svara % želatīna | 21069099 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 21. nodaļas 1. papildu piezīme un KN kodu 2106, 210690 un 21069099 apraksts. Šis produkts nav ar kodu 21061090 apzīmētais olbaltumvielu koncentrāts | 2. | Ražošanas procesā radies mākslīgs dzelzs oksīds, kas satur aptuveni 95 % Fe2O3 un aptuveni 4 % alumīnija un kvarca | 28211000 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 28. nodaļas 1. a) piezīme un KN kodu 2821un 28211000 apraksts (skatīt arī HS paskaidrojumu pozīcijas 28.21 A daļu) | --------------------------------------------------
Oficiālais Vēstnesis L 311 , 17/11/1988 Lpp. 0001 - 0001

Speciālizdevums somu valodā: Nodaļa 11 Sējums 14 Lpp. 0167

Speciālizdevums zviedru valodā: Nodaļa 11 Sējums 14 Lpp. 0167



Padomes Regula (EEK) Nr. 3551/88 (1988. gada 14. novembris), ar ko groza Regulu (EEK) Nr. 4088/87, ar kuru nosaka nosacījumus atvieglotu muitas nodokļu piemērošanai noteiktu ziedu importam, kuru izcelsme ir Kiprā, Izraēlā un Jordānā EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā papildprotokols sadarbības nolīgumam starp Eiropas Ekonomikas kopienu un Maroku paredz to, ka atvieglotus muitas nodokļus piemēro rožu un neļķu importam Kopienā tarifu kvotas robežās, kas atvērta svaigi grieztiem ziediem, uz kuriem attiecas Kombinētās nomenklatūras kods 060310 un kuru izcelsme ir Marokā; tā kā šīs tarifu priekšrocības piemērojamas vienīgi tādam importam, kas atbilst konkrētiem cenu nosacījumiem; tā kā Regula (EEK) Nr. 4088/87 [1] paredz nosacījumus atvieglotu muitas nodokļu piemērošanai minēto produktu importam, kuru izcelsme ir Kiprā, Izraēlā un Jordānā; tā kā minētā regula ir jāpiemēro arī tādiem ziediem, kuru izcelsme ir Marokā, IR PIEŅĒMUSI ŠO REGULU. 1. pants Ar šo Padomes Regulu (EEK) Nr. 4088/87 groza šādi: 1. Nosaukumu aizstāj ar šādu nosaukumu: "Padomes 1987. gada 21. decembra Regula (EEK) Nr. 4088/87, ar ko nosaka nosacījumus atvieglotu muitas nodokļu piemērošanai noteiktu ziedu importam, kuru izcelsme ir Kiprā, Izraēlā, Jordānā un Marokā" . 2. Regulas 1. pantā vārdus "kuru izcelsme ir Kiprā, Izraēlā un Jordānā" aizstāj ar vārdiem "kuru izcelsme ir Kiprā, Izraēlā, Jordānā vai Marokā". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no dienas, kad piemēro papildprotokolu sadarbības nolīgumam starp Eiropas Ekonomikas kopienu un Maroku. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 14. novembrī Padomes vārdā — priekšsēdētājs Y. Pottakis [1] OV L 382, 31.12.1987., 22. lpp. --------------------------------------------------
Oficiālais Vēstnesis L 170 , 30/06/1987 Lpp. 0020 - 0020

Speciālizdevums somu valodā: Nodaļa 3 Sējums 23 Lpp. 0210

Speciālizdevums zviedru valodā: Nodaļa 3 Sējums 23 Lpp. 0210



Komisijas Regula (EEK) Nr. 1807/87 (1987. gada 29. jūnijs), ar kuru groza Regulu (EEK) Nr. 3143/85 par intervences sviesta, kas iebiezināta sviesta veidā paredzēts tiešam patēriņam, pārdošanu par pazeminātām cenām EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 773/87 [2], un jo īpaši tās 6. panta 7. punktu, tā kā ar Komisijas Regulu (EEK) Nr. 3143/85 [3], kurā jaunākie grozījumi izdarīti ar Regulu (EEK) Nr. 1096/87 [4], ievieš shēmu intervences sviesta, kas iebiezināta sviesta veidā paredzēts tiešam patēriņam, pārdošanai par pazeminātām cenām; tā kā pieredze rāda, ka, lai panāktu lielāka sviesta daudzuma realizāciju, sviesta pārdošanas cenām jābūt atšķirīgām atkarībā no tauku satura iebiezinātā sviestā; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 3143/85 2. pantu groza šādi. 1. Panta 1. punktu aizstāj ar šādu punktu: "1. Sviestu, kas minēts 1. pantā, pārdod no noliktavas par cenu, kas vienāda ar iepirkuma cenu, kuru attiecīgā intervences aģentūra piemēro pārdošanas līguma slēgšanas dienā un kura samazināta par: - ECU 265 par 100 kg pārstrādei iebiezinātā sviestā ar tauku saturu 98 % vai lielāku, - ECU 263 par 100 kg pārstrādei iebiezinātā sviestā ar tauku saturu 96 % vai lielāku." 2. Panta 4. punkta otro daļu aizstāj ar šādu daļu: "Pārdošanas līgumā norāda iebiezināta sviesta tauku saturu, uzņēmumu, kurā sviestu pārstrādās iebiezinātā sviestā un iepakos saskaņā ar 4. un 5. pantu, un vajadzības gadījumā uzņēmumu, kurā iebiezināto sviestu iepakos tirdzniecībai saskaņā ar 4. panta 3. punktu." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro līgumiem, kas noslēgti tās spēkā stāšanās dienā vai vēlāk. Šī regula uzliek saistības kopumā un ir tieši piemērojama visās dalībvalstīs. Briselē, 1987. gada 29. jūnijā Komisijas vārdā — priekšsēdētāja vietnieks Frans Andriessen [1] OV L 148, 28.6.1968., 13. lpp. [2] OV L 78, 20.3.1987., 1. lpp. [3] OV L 298, 12.11.1985., 9. lpp. [4] OV L 106, 22.4.1987., 20. lpp. --------------------------------------------------
Oficiālais Vēstnesis L 052 , 22/02/1985 Lpp. 0038 - 0038

Speciālizdevums spāņu valodā: Nodaļa 03 Sējums 33 Lpp. 0209

Speciālizdevums portugāļu valodā Nodaļa 03 Sējums 33 Lpp. 0209

Speciālizdevums somu valodā: Nodaļa 3 Sējums 18 Lpp. 0108

Speciālizdevums zviedru valodā: Nodaļa 3 Sējums 18 Lpp. 0108



Komisijas Regula (EEK) Nr. 451/85 (1985. gada 21. februāris), ar kuru divdesmit ceturto reizi groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1557/84 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 2778/84 [4], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumu uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, minētā regula ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumā izsludinātāju dienestu saraksts jāpapildina, importētāju valstu alfabētiskā secībā iekļaujot tajā šādu dienestu: Importētāja valsts | Izsludinātājs dienests | Jordānija | Civil Service Consumer Corporation PO box 9706 Amman Jordan | 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1985. gada 21. februārī Komisijas vārdā — priekšsēdētāja vietnieks Frans Andriessen [1] OV L 148, 28.6.1968., 13. lpp. [2] OV L 150, 6.6.1984., 6. lpp. [3] OV L 272, 26.9.1981., 25. lpp. [4] OV L 261, 2.10.1984., 8. lpp. --------------------------------------------------
Oficiālais Vēstnesis L 352 , 15/12/1983 Lpp. 0002 - 0002

Speciālizdevums somu valodā: Nodaļa 3 Sējums 17 Lpp. 0021

Speciālizdevums spāņu valodā: Nodaļa 03 Sējums 29 Lpp. 0150

Speciālizdevums zviedru valodā: Nodaļa 3 Sējums 17 Lpp. 0021

Speciālizdevums portugāļu valodā Nodaļa 03 Sējums 29 Lpp. 0150



Padomes Regula (EEK) Nr. 3519/83 (1983. gada 12. decembris), ar ko paredz dažus pasākumus attiecībā uz skābajām eļļām, ko iegūst, rafinējot olīveļļas blakusproduktus vai olīvu izspaidu eļļu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 235. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā ar Regulu (EEK) Nr. 3172/80 [3], kurā jaunākie grozījumi izdarīti ar Regulu (EEK) Nr. 2551/83 [4], paredzēts, ka apstiprinātos uzņēmumos pildītas eļļas kvalitātes kontroles nolūkā olīveļļas vai olīvu izspaidu eļļas rafinēšanas blakusproduktiem, kas ražoti Kopienā, vajadzētu būt pievienotam noteiktam daudzumam konkrētu vielu, kas nav olīvu produkti; tā kā minētās pārbaudes pašlaik nepiemēro skābajām eļļām, ko iegūst, rafinējot olīveļļas blakusproduktus un olīvu izspaidu eļļu; tā kā vienmēr pastāv risks, ka esterificētas eļļas, kam piemīt olīveļļas īpašības un kas ražotas, izmantojot minētās, rafinējot iegūtās skābās eļļas, var krāpnieciski uzdot par pārtikas olīveļļām un šādā veidā saņemt patēriņa atbalstu; tā kā, lai novērstu šādu risku, rafinējot iegūtās skābās eļļas būtu jāpielīdzina rafinēšanas blakusproduktiem, IR PIEŅĒMUSI ŠO REGULU. 1. pants Skābās eļļas, ko iegūst, rafinējot olīveļļas blakusproduktus vai olīvu izspaidu eļļu, un uz kurām attiecas Kopējā muitas tarifa 15.10 C apakšpozīcija, var pielīdzināt olīveļļas vai olīvu izspaidu eļļas rafinēšanas blakusproduktiem, uz kuriem attiecas Kopējā muitas tarifa 15.17 B apakšpozīcija. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1983. gada 12. decembrī Padomes vārdā — priekšsēdētājs C. Simitis [1] OV C 253, 21.9.1983., 4. lpp. [2] Atzinums sniegts 1983. gada 18. novembrī (Oficiālajā Vēstnesī vēl nav publicēts). [3] OV L 331, 9.12.1980., 27. lpp. [4] OV L 252, 13.9.1983., 8. lpp. --------------------------------------------------